B. R. Ambedkar
Bhimrao Ramji Ambedkar (14ma di aprilo 1891 - 6ma di decembro 1956), anke konocata kom Dr. Babasaheb Ambedkar, esis Indiana yuristo, ekonomikisto, politikisto e social-reformero, qua inspiris la konverto di dalit a Buddhismo, ed kampanis kontre sociaka diskriminaco kontre la "netushebla" kasto  dalit. Il anke suportis laborala yuri por mulieri. Il esis l'unesna ministro pri yuro ed justeso de India, e l'"arkitekto" di la Indiana konstituco, e fondinta patro di la Republiko India.

En 1956, ilu komencis masiva konverto di dalit-i a Buddhismo, e konvertis cirkume 600 mil personi. Ilu rivivigis Buddhismo en India. Inter la Budisti Navayana Ambedkar judkiesas kom "Bodhisatvo" (persono qua povas atingar la sama stando kam Buddho), e Maitreya (sucedanto di Buddho).

En 1990, la premio Bharat Ratna, la maxim importanta civila premio di India, donesis postmorta ad Ambedkar. La heredo de Ambedkar inkluzas multa monumenti ed imaji en populala kulturo. L'idei di Ambedkar kom socipolitikala reforminto havis profunda efekti en moderna India.

Ambedkar elektesis "la maxim importanta persono di India" ("The greatest Indian") en 2012, per inquesto organizita da History TV18 e CNN IBN, ante ke Vallabhbhai Patel ed Jawaharlal Nehru.

Ambedkar Jayanti (naskodio de Ambedkar) esas yarala festo eventanta la 14ma de aprilo. Ol festesas ne nur en India, ma en tota mondo. Ambedkar Jayanti agnoskesas kom oficala festodio en India. Unioninta Nacioni festis Ambedkar Jayanti en 2016, 2017 e 2018.

Referi

Indiana politikisti